**Aprobat,**

Director

Ec. Georgiana TRIFU

CAIET DE SARCINI

**SERVICII DE ORGANIZARE EVENIMENT –**

**CONCURS INTERNAȚIONAL DE DIRIJAT JEUNESSES MUSICALES 2018**

**COD CPV: 79952000-2**

**Întocmit,**

**Șef Seviciu**

**Andrei MANEA**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Sediu: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: Servicii organizare evenimente – Concurs Internațional de Dirijat Jeunesses Musicales 2018**

**1.5.Valoarea estimată a contractului: 150.000 lei la care se adaugă TVA.**

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii şi termene precise care să conducă la crearea unui eveniment pentru tinerii bucureşteni, în perioada 26-30 august 2018, în intevalul orar anunțat de către achizitor cu 2 zile înainte de eveniment.

1. **Justificare necesitate / oportunitate**

Muzica reprezintă o modalitatea de a ne defini ca indivizi și de a ne plasa în societate într-o ierarhie culturală. Muzica clasică este considerată cea mai înaltă formă de artă și cultură și prezintă deosebite valențe formative. Astfel, aceasta ajută la dezvoltarea culturală și personală a indivizilor, fiind de cele mai multe ori în strânsă legătură cu artele învecinate.

De asemenea, este cunoscut faptul că între tineri și muzică se formează inevitabil o legătură. Muzica deține o forță socială și culturală de identificare în aproape toate viețile tinerilor. Așadar, educația muzicală reprezintă o necesitate în rândul acestora și deține un rol foarte important atât în formarea personalității lor, cât și în educația morală și intelectuală.

În ceea ce privește arta orchestrației, a muzicienilor virtuozi, a dirijorilor, muzica atinge dimensiuni remarcabile, aceasta devenind totodată artă și știință fiindcă, așa cum apreciază Grosse, „ muzica este arta prin excelență a echilibrului, a ordinii, a măsurii, a proporției, a simetriei, a clarității și armoniei”.

În special, dirijorii reprezintă figurile emblematice ale muzicii clasice. Specificul artei dirijorale implică o serie de aspecte ce depășesc granițele propriu-zise ale artei sunetelor,

muzica. Un dirijor se impune, conduce, sfătuiește și creează, bazându-se pe o relație psihologică deosebită dirijor-orchestră și pe un profesionalism desăvârșit.

În România, foarte puțini tineri muzicieni studiază în prezent arta dirijorală. Motivul pentru această situație este dat de oportunitățile limitate de a profesa, majoritatea perfecționându-se în străinătate. Potrivit unui studiu de piață realizat de Elite Art Club UNESCO în vara anului 2017, specialiștii în domeniu au declarat că succesul în cariera unui tânăr dirijor este cu precădere influențat de vizibilitatea în marile concursuri de dirijat.

**În acest sens, considerăm oportună organizarea ”Concursului Internațional de Dirijat Jeunesses Musicales București – ediția IX”, un eveniment ce promovează excelența, reunind 50 dintre cei mai buni dirijori din lume, cu vârsta până în 35 de ani, care își dispută unul dintre cele mai râvnite titluri din domeniu, în fața unui juriu format exclusiv din personalități marcante ale vieții culturale internaționale.**

**Rezultate urmărite:**

* Crearea unor oportunități de dezvoltarea a carierei pentru tinerii dirijori români;
* Promovarea internațională a tinerilor dirijori talentați;
* Susținerea excelenței profesionale și a leadership-ului din domeniul muzical;
* Susținerea și promovarea culturii muzicale în România;
* Promovarea valorilor culturale naționale și internaționale, dezvoltarea culturală locală.

**Locul de desfășurare:**

* Municipiul București, într-un spațiu corespunzător unei astfel de activități – sală de spectacol.

**Personalul implicat în realizarea activității:**

* Echipa de implementare din cadrul CTMB;
* Responsabili organizare eveniment;
* Asociația Elite Art Club UNESCO.

Achiziția presupune prestarea unor servicii și livrarea unor produse, cu următoarele specificații, astfel:

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Denumire serviciu** | **U.M.** | **Cant** | ***Valoare unitară estimată***  ***lei fără TVA*** | ***Valoare estimată totală***  ***lei fără TVA*** | **Caracteristici tehnice** |
| *a* | *b* | *c* | *d* | *e* | *f = d* x *e* | *g* |
|  | **Închiriere sală de spectacol** | **Buc.** | **1** | **22 500** | **22 500** | Sală de spectacol, cu dimensiunea de 150 mp de scenă, dotată cu aproximativ 800 de scaune fixe, pian, orgă. |
| **2.** | **Resurse umane** |  |  |  | **127.500** | Echipă formată din:  -președinte juriu  **Sigmund Thorp**  -membru juriu 2  **Daniel Weissmann**  -membru juriu 3  **Jacek Rogala**  -membru juriu 4  **Christian Ehwald**  -membru juriu 5  **Vasile Cazan**  -membru juriu 6  **Bujor Prelipcean**  -membru juriu 7  **Gheorghe Costin**  -solist  -orchestră: 62 membri  -corepetitori-pian: 2 membri  -dirijor străin invitat  -prezentator. |

* Concursul se va desfășura în 4 etape eliminatorii, în cadrul căruia participanții vor dirija diverse lucrări muzicale și la finalul căruia se vor acorda patru premii câștigătorilor;
* La finalul concursului se va organiza un Concert de Gală.

VI. CONDITII DE DERULARE A CONTRACTULUI

1. Prestarea serviciilor, va începe în maximum 24 de ore de la primirea ordinului de începere a prestării din partea autorității contractante.
2. Condiții contractuale: sunt prevăzute în formularul de contract și sunt obligatorii pentru prestator.

VII. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condițiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. **Ofertantul situat pe Locul I are obligativitatea de a pune la dispoziția autorității contractante, înainte de semnarea contractului de achiziție, dovada contractării resursei umane solicitată prin prezentul caiet de sarcini.**

3. Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractantă .

Atentie! *- Ofertantul care prezintă o oferta incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

VIII. MODUL DE ELABORARE A OFERTEI FINANCIARE Oferta financiara va cuprinde totalitatea preţurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executatea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

**Criteriul de selecție este**: preţul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinirii cerințelor minime din Caietul de sarcini.

**Recepţia serviciilor se va face la sediul achizitorului, în prezenţa ambelor părţi şi va fi consemnată într-un proces verbal de recepţie cantitativă/calitativă semnat de ambele părţi şi va însoţi documentele de plată.**